

Avtale for frivillige i Ressursvenn

**Retningslinjer for frivillige**

* Varigheten på koblingen skal være 9-12 måneder. Koblingen opphører etter 12 måneder.
* Etter endt kobling gjennomfører gruppeleder en avkoblingssamtale og evaluering med begge parter. Etter ønske fra partene kan man fortsatt ha kontakt som privatpersoner, men følges da ikke opp i regi av Sanitetskvinnene.
* Frivillig og deltaker møtes 2-4 ganger per måned. Dette avtales mellom partene i koblingen etter kapasitet, behov og ønske.
* Aktivitet som gjennomføres i koblingen skal være uten belastende økonomiske kostnader for frivillig og deltaker. Sanitetsforening kan søke om å få et beløp til bruk i aktiviteten. Alle eventuelle utgifter til aktiviteter i kobling skal avklares med gruppeleder på forhånd.
* Dere skal ikke låne eller gi penger til hverandre.
* I perioden hvor man er i kobling skal det ikke gis gaver til hverandre.
* Frivillige leverer begrenset politiattest
* Det er ikke tillat med rus- eller alkoholbruk i aktivitetene i koblingen.
* Bilder av deltakere i Ressursvenn skal ikke deles på sosiale medier uten tillatelse fra den det er bilde av.
* Du skal ha gått gjennom grunnkurset og andre obligatoriske opplæringsmoduler (oppdatert oversikt på foreningsnett).
* Du skal lese og gjøre deg kjent med håndboka for voldsfeltet i Sanitetskvinnene.
* Du har gjort deg forstått med vedleggene til denne avtalen
* Du har fremvist begrenset politiattest.

**Sikkerhet**

* I akutte situasjoner: Ring nødnumrene 110, 112 eller 113.
* Ved situasjoner du som frivillig opplever som vanskelig eller ubehagelig, skal du ha lav terskel for å snakke med gruppeleder for innspill, råd og støtte.
* Alle i aktiviteten er ansvarlig for at en trygg og god atmosfære. Alle i aktiviteten skal være bevisst på hvor sin egen og andres grense går når det gjelder kontakt med hverandre.
* Ved brudd på retningslinjene for aktiviteten skal dette rapporters til gruppeleder og/eller nasjonal koordinator i sekretariatet.
* Hvis en frivillig bryter retningslinjene for Ressursvenn, taushets- og etikkerklæringen, eller opptrer på en måte som kan skade N.K.S. eller Krisesenteret, kan vedkommende utelukkes fra aktivitet.
* Hvis du som frivillig opplever, eller har opplevd, en kritisk hendelse i forbindelse med Ressursvenn skal gruppeleder kontaktes slik at Sanitetskvinnene kan sikre at du som frivillig får oppfølging, ivaretas og får snakket om hendelsen.

**Taushetsplikt og håndtering av informasjon**

Frivillige ressursvenner og gruppeleder har signert etikk- og taushetserklæring. Den frivillige har derimot ikke taushetsplikt overfor sin gruppeleder.

* Som frivillig i Sanitetskvinnene har man plikt til å hindre at personsensitive opplysninger blir spredt til andre. Personsensitive opplysninger er navn, fødsels- og personnummer, sivilstatus, utdanning, familieforhold, helseopplysninger og all annen informasjon som gis i fortrolighet.
* Dersom det skulle oppstå spørsmål knyttet til taushetsplikt i spesifikke situasjoner, ta kontakt med gruppeleder eller nasjonal koordinator i Sanitetskvinnene.

**Taushetserklæring**

I forbindelse med mitt engasjement som frivillig Ressursvenn er jeg kjent med at jeg vil få tilgang til informasjon som ikke må bli kjent for uvedkommende, både direkte gjennom koblingen og indirekte ved eventuell annen aktivitet og besøk på krisesenteret. Jeg forstår at jeg gjennom rollen som frivillig vil se og få kjennskap til deltakeres personlige forhold, og er kjent med at denne informasjonen ikke skal deles med noen. Jeg skal aldri gi ut adressen eller beliggenheten til krisesenteret, dette av hensyn til beboeres/brukeres sikkerhet. Taushetsplikten gjelder både for den tiden jeg er tilknyttet Ressursvenn og etter at jeg har avsluttet mitt engasjement. Taushetsplikten gjelder alle forhold og all informasjon jeg blir kjent med, unntatt i dialog med min lokale gruppeleder og i eventuelle situasjoner hvor man har avvergeplikt og/eller hvor det er grunnlag for å melde bekymring til barneverntjenesten angående barn.

**Signatur**

Ved signatur bekrefter jeg at overstående informasjon er mottatt og forstått. Ved signering skal gruppeleder beholde en kopi og en kopi utdeles til den frivillige.

Sted: Dato:

Signatur: